
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 812 

4 Σεπτεμβρίου 1996 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός κατηγοριών των παροχών και διευκολύνσεων, 
οι οποίες συνυπολογίζονται στις εκλογικές δαπάνες 
των πολιτικών κομμάτων και όυνασπιομών και υπο¬ 
ψηφίων βουλευτών. 1 

Προβολή από τα κρατικά και ιδιωτικά ραδιοτηλεοπτικά 
μέοα ενημέρωσης των διαφημιστικών μηνυμάτων 
των πολιτικών κομμάτων και συνασπισμών κομμά¬ 
των, καθώς και των υποψηφίων βουλευτών . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 52048 (1) 

Ορισμός κατηγοριών των παροχών και διευκολύνσεων, οι 
οποίες συνυπολογίζονται στις εκλογικές δαπάνες των 
πολιτικών κομμάτων και συνασπισμών και υποψηφίων 
βουλευτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις των άρθρων 5 παρ. 4 και 6 παρ. 3 του Ν. 
2429/1996 (ΦΕΚ Α/155/10.7.96). 

β. Την πρόταση της Διακομματικής Επιτροπής Εκλογών 
κατά τη συνεδρίαση της 4ης Σεπτεμβρίου 1996. 

γ. Τις διατάξεις του άρθρου 29Α του Ν. 1558/85 (ΦΕΚ 
Α/17), το οποίο προστέθηκε με το άρθρο 27 του Ν. 2081 / 
1992 (ΦΕΚ Α/154). 

δ. Ότι από τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: 

1. Στις παροχές και διευκολύνσεις, που συνυπολογίζο¬ 
νται στις εκλογικές δαπάνες των πολιτικών κομμάτων ή 
συνασπισμών κομμάτων και των υποψηφίων βουλευτών, 
συμπεριλαμβάνονται και η διάθεση ή παραχώρηση δωρεάν 
ή με μειωμένο αντάλλαγμα αγαθών και υπηρεσιών που 
αφορούν: 

α. Τη χρήση ακινήτως ως εκλογικών κέντρων, εκτός από 
τους χώρους και τα μέοα που παραχωρούν οι Ο.Τ.Α. 
β. Τη χρήση αιθουσών ή άλλων κλειστών χώρων χωρητι¬ 


κότητας άνω των πεντακοσίων ατόμων για τη διοργάνωση 
κάθε είδους εκδηλώσεων. 

γ. Τη χρήση επίπλων, μεγαφωνικών εγκαταστάσεων και 
υπολογιστών για τον εξοπλισμό των εκλογικών κέντρων. 

δ. Την έκδοση εντύπων πολιτικού περιεχομένου και τα 
ταχυδρομικά τέλη για την αποστολή τους. 

ε. Την καταχώρηση και μετάδοση διαφημιστικών μηνυ¬ 
μάτων από κάθε είδους έντυπα, ραδιοφωνικούς και τηλε¬ 
οπτικούς σταθμούς. 

στ. Τη χρησιμοποίηση υπηρεσιών που παρέχονται από 
επιχειρήσεις διαφημίσεων και δημοσίων σχέσεων. 

ζ. Για τα πολιτικά κόμματα τη μετακίνηση των ψηφοφόρων 
στον τόπο άσκησης του εκλογικού τους δικαιώματος. 

2. Η αξ'ια των υπηρεσιών που αναφέρεται στην παρά¬ 
γραφο 1 αποτιμάται ως εξής: 

α. Μίσθωμα για τη χρήση ακινήτων ως εκλογικών κέ¬ 
ντρων θεωρείται η ισχύουσα κάθε φορά τιμή ζώνης στις 
περιοχές που ισχύει το αντικειμενικό σύστημα, σύμφωνα 
με το άρθρο 41 του Ν. 1249/82 (ΦΕΚ 43Α) και το άρθρο 
41Α που προστέθηκε με το άρθρο 10 του Νόμου 2386/96 
(ΦΕΚ 43Α). 

β. Τίμημα για την καταχώρηση και μετάδοση μηνυμάτων 
θεωρείται το ποσό που προκύπτει από τον τιμοκατάλογο 
που υποβλήθηκε από το ραδιοφωνικό και τηλεοπτικό 
σταθμό ή τσ έντυπο (εφημερίδα ή περιοδικό) σύμφωνα με 
την παράγραφο 2 του άρθρου 12 του Ν. 2328/95, όπως 
αντικαταστάθηκε με την παράγραφο 1 του άρθρου 33 του 
Ν. 2429/96. Αν δεν έχει υποβληθεί τέτοιος κατάλογος τε- 
κμαίρονται οι τιμές που προβλέπονται από την ίδια διάταξη 
για την περίπτωση αυτή. 

Εφόσον έχει καθοριστεί ειδικό τιμολόγιο για τη διαφημι¬ 
στική καμπάνια των πολιτικών κομμάτων λαμβάνονται 
υπόψη τα ποσά που προκύπτουν από το τιμολόγιο αυτό. 

γ. Δαπάνη για τη μετακίνηση ψηφοφόρων θεωρείται το 
ποσό που προκύπτει με βάση το αντίτιμο του εισιτηρίου 
που καθορίζεται από τα ειδικά τιμολόγια, τα οποία έχουν 
αποφασίσει οι αντίστοιχοι οργανισμοί. 

δ. Αμοιβή, τίμημα ή αντάλλαγμα για τις υπηρεσίες των 
περιπτώσεων β, γ, δ και στ της παραγράφου 1, θεωρείται 
το ποσό που καταβάλλεται συνήθοις με βάση τις αντίστοι¬ 
χες τιμές αγοράς. 

3. Τα ποσά που προκύπτουν από την κατά τις παραπάνω 
παραγράφους αποτίμηση περιλαμβάνονται στον ισολογι¬ 
σμό των κομμάτων σύμφωνα με το άρθρο 16 του Ν. 

2429/96 και στην κατάσταση εκλογικών εσόδων - δαπα¬ 
νών των υποψηφίων βουλευτών σύμφωνα με το άρθρο 18 
το Ν. 2429/96. Η αποτίμηση των παραπάνω παροχών και 
διευκολύνσεων γίνεται από τα κατά το άρθρο 13 του Ν. 
2429/96 πρόσωπα και ο τελικός έλεγχος από την Επι¬ 
τροπή του άρθρου 19 του ίδιου νόμου. 

4. Για την εφαρμογή του Ν. 2429/96 τεκμαίρεται ότι το 
πολιτικό κόμμα ή συνασπισμός κομμάτων ή ο υποψήφιος 
βουλευτής κατέβαλε τα ποσά που προκύπτουν βάσει της 
προηγούμενης παραγράφου, εκτός αν από τα οικεία πα¬ 
ραστατικά προκύπτει καταβολή ανώτερου ποσού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Σεπτεμβρίου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΟΙΚΟΝΟΜΙΚΩΝ 

ΑΠΟΚΕΝΤΡΩΣΗΣ 

ΒΑΣΙΛΒΟΣ ΣΚΟΥΡΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 51529 (2) 

Προβολή από τα κρατικά και ιδιωτικά ραδιοτηλεοπτικά 
μέσα ενημέρωσης των διαφημιστικών μηνυμάτων των 
πολιτικών κομμάτων και συνασπισμών κομμάτων, κα¬ 
θώς και των υποψηφίων βουλευτών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Έχοντας υπόψη: 

α. Τις διατάξεις των άρθρων 9 περ. β’, 10 περ. γ και 30 
παρ. 4 του Ν. 2429/96. 


β. Τη σχετική πρόταση της Διακομματικής Επιτροπής 
Εκλογών κατά τη συνεδρίαση της 3ης Σεπτεμβρίου 1996. 

γ. Τις διατάξεις του άρθρου 29Α του Ν. 1558/85, το 
οποίο προστέθηκε με το άρθρο 27 του Ν. 2081/92. 

δ. Ότι από τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε; 

Αρθρο 1 

Η προβολή διαφημιστικών μηνυμάτων των πολιτικών 
κομμάτων και συνασπισμών κομμάτων κατά την προεκλο¬ 
γική περίοδο από τα κρατικά και ιδιωτικό ραδιοτηλεοπτικά 
μέσα επιτρέπεται με τον περιορισμό ότι η σχετική δαπάνη, 
με συνυπολογισμό και των λοιπών εκλογικών δαπανών, 
δεν μπορεί να υπερβαίνει το ανώτατο όριο που προβλέπε- 
ται στο άρθρο 11 του Ν. 2429/96. 

Άρθρο 2 

Τα διαφημιστικά μηνύματα που προβάλλονται από τους 
υποψήφιους βουλευτές δεν μπορεί να υπερβαίνουν σε 
διάρκεια το ένα (1') λεπτό σε κάθε τηλεοπτικό σταθμό το¬ 
πικής εμβέλειας και τα τρία λεπτά (3') σε κάθε ραδιοφω¬ 
νικό σταθμό τοπικής εμβέλειας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Σεπτεμβρίου 1996 

ο ΥΠΟΥΡΓΟΣ 

ΒΑΣΙΛΕΙΟΣ ΣΚΟΥΡΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


